Държавен вестник, бр. 95, 2023 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  95
лите, така и от инструктори от състава на 
Сухопътните войски на САЩ. Общият подход 
при планиране и провеждане на тези курсове 
е подготовка на инструкторски състав от СВ 
на РБ, който впоследствие да продължи с 
обучението на личния състав на СВ.
3.7. Логистична поддръжка
Логистичната поддръжка, като част от 
договора за придобиване на машините, се 
осигурява посредством:
– доставка на оборудване, резервни части 
и консумативи;
– доставка и осъвременяване на техничес­
ката документация;
– извършване на техническо обслужване, 
планови и непланови ремонти на въоръжение, 
техника и оборудване;
– осигуряване на техническа помощ/кон­
султации – на място в пунктовете за постоянна 
дислокация или дистанционно.
3.8. Особености, свързани с реализацията 
на проекта
Както всеки договор по програма FMS, 
така и евентуалният бъдещ договор (ако се 
вземе такова решение) ще съдържа следните 
особености:
– всеки договор е разчетен на базата на 
всестранен комплексен подход (Total Package 
Approach), включващ всичко необходимо за 
изграждането и поддържането на една спо­
собност;
– посочените цени в договорите са в щат­
ски долари, без включени данъци и такси 
и отразяват максимално точна прогноза за 
необходимите средства за заплащане към 
момента на извършване на доставката. Пра­
вителството на САЩ поема ангажимент да 
направи всичко възможно за осигуряване на 
изделията на посочените цени в долари и в 
рамките на посочената наличност;
– налични са т. нар. „отворени клаузи“, 
които ще бъдат конкретизирани в процеса на 
изпълнение на договорите, което според изиск­
ванията на американската страна се дължи 
на продължителните срокове за изпълнение 
на договорите;
– при извънредни и непреодолими обсто­
ятелства правителството на САЩ си запазва 
правото да прекрати прилагането изцяло 
или частично на договорите във всеки един 
момент преди доставката на отбранителни­
те изделия или изпълнението на услуги за 
отбрана. От своя страна Купувачът може да 
отмени изпълнението на договорите изцяло 
или да заличи отделни точки във всеки момент 
преди доставката на отбранителни изделия 
или извършването на услуги по отбраната, 
но той носи отговорност за всички разходи 
вследствие от отмяната;
– междуправителствените договори по 
Програма FMS на САЩ не предвиждат кла­
узи, позволяващи на купувача да търси обез­
щетяване за настъпили вреди и пропуснати 
ползи. Когато осигурява доставки за купувача, 
Департаментът по отбрана на САЩ ще из­
ползва по принцип същите договорни клаузи, 
същата договорна администрация и същите 
процедури за качество и проверки, които би 
използвало при осигуряване на доставки за 
себе си. Това е посочено в Общите условия. По 
този начин Купувачът приема, че ще получи 
същата защита на своите интереси, каквато 
Департаментът по отбраната на САЩ ще 
осигури за своите въоръжени сили. Заедно 
с това страните се съгласяват да разрешават 
всяко разногласие посредством консултации 
между двете правителства, без да се отнася 
всяко такова несъгласие до какъвто и да е 
международен трибунал или трета страна за 
уреждане. Двустранните консултации са един­
ственият подход за обсъждане на възникналите 
проблеми и намиране на приемлив вариант 
за преодоляване на възникналия недостиг от 
способности;
– за американската страна договорите вли­
зат в сила не след тяхното подписване (съот­
ветното ратификация от Народното събрание 
на Република България), а и след превеждане 
на първоначалното плащане, предвидено в 
съответния договор.
3.9. Опции при сключване на договор за 
реализация на проекта
В случай на сключване на договор през 
настоящата година и отчитайки времето за 
доставка – до 3 години след възлагането на 
договора за производство на машините от 
страна на Сухопътните войски на САЩ, Ми­
нистерството на отбраната е поискало схема за 
плащане с по-големи първоначални вноски с 
цел избягване на големи плащания в периода 
2026 – 2027 г., през който са основните пла­
щания за втория транш на самолетите F-16.
От своя страна, по-големите авансови внос­
ки могат да бъдат инвестирани на базата на 
сключеното тристранно споразумение между 
МО, Defense Security Cooperation Agency и 
Federal Reserve Bank New York и да носят при­
ходи за МО, респективно Република България.
В случай на икономии на финансови 
средства по отделните линии на договорите 
по програмата FMS на САЩ тези средства 
е възможно да бъдат използвани или за уве­
личаване на количеството на придобиваните 
отбранителни продукти, и/или придобиване 
на нови отбранителни продукти и услуги. Ако 
не бъдат използвани, остатъчните средства ще 
бъдат върнати на Република България след 
приключване на договора.